ΚΑΝΟΝΙΣΜΟΣ (ΕΚ) αριθ. 2664/98 ΤΗΣ ΕΠΙΤΡΟΠΗΣ της 10ης Δεκεμβρίου 1998 περί τροποποιήσεως του κανονισμού (ΕΚ) αριθ. 1916/95 σχετικά με τη θέσπιση των λεπτομερειών εφαρμογής για την εισαγωγή υπό δασμολογική ποσόστωση, στο πλαίσιο προτιμησιακών συμφωνιών, ακατέργαστης ζάχαρης ζαχαροκάλαμου που προορίζεται για τη βιομηχανία ζάχαρης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1785/81 του Συμβουλίου, της 30ής Ιουνίου 1981, περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 1148/98 της Επιτροπής (2), και ιδίως το άρθρο 37 παράγραφος 6 και το άρθρο 39,

Εκτιμώντας:

ότι ο κανονισμός (ΕΚ) αριθ. 1033/98 της Επιτροπής (3) τροποποίησε το άρθρο 45 του κανονισμού (ΕΟΚ) αριθ. 3719/88 (4), όπως τροποποιήθηκε τελευταία από τον κανονισμό (ΕΚ) αριθ. 1044/98 (5), ώστε να μην επωφελούνται του προτιμησιακού καθεστώτος οι ποσότητες που υπερβαίνουν την ποσότητα που αναφέρεται στο πιστοποιητικό εισαγωγής, δυνάμει της ανοχής η οποία προβλέπεται στο άρθρο 8 παράγραφος 4 του κανονισμού (ΕΟΚ) αριθ. 3719/88 7

ότι το άρθρο 37 του κανονισμού (ΕΟΚ) αριθ. 1785/81 όρισε, για τις περιόδους εμπορίας 1995/96 μέχρι 2000/01, τις αναμενόμενες μέγιστες ανάγκες εφοδιασμού της βιομηχανίας ζάχαρης ανά περίοδο εμπορίας εκφραζόμενες σε λευκή ζάχαρη 7 ότι, κατά τη διάρκεια των μερικών παραδόσεων ακατέργαστης ζάχαρης, η ποσότητα σε αξία λευκής ζάχαρης μπορεί πράγματι να καθοριστεί μόνο μετά από ανάλυση ή ραφινάρισμα της εν λόγω ακατέργασης ζάχαρης 7 ότι η εφαρμογή του άρθρου 45 του κανονισμού (ΕΟΚ) αριθ. 3719/88 θα έχει αρνητικές συνέπειες από οικονομικής άποψης για τους εμπορευόμενους 7 ότι, άρα, δεν δικαιολογείται η μη χορήγηση του προτιμησιακού καθεστώτος στις ποσότητες που εισάγονται στο πλαίσιο της ανοχής 7 ότι, σε οποιαδήποτε περίπτωση οι σωρευμένες εισαγόμενες ποσότητες των εν λόγω μερικών παραδόσεων δεν μπορούν να οδηγήσουν σε υπέρβαση των εν λόγω μέγιστων αναγκών που χορηγούνται σε κάθε κράτος μέλος όπου πραγματοποιείται το ραφινάρισμα 7 ότι, επομένως, πρέπει να προβλεφθεί η παρέκκλιση από το άρθρο 45 του κανονισμού (ΕΟΚ) αριθ. 3719/88 7

ότι, για λόγους ίσης μεταχείρισης, πρέπει να υπόκεινται στους ίδιους κανόνες οι εισαγωγές που πραγματοποιούνται στο πλαίσιο της ίδιας περιόδου εμπορίας 7 ότι, άρα πρέπει να εφαρμοστεί η παρέκκλιση από την έναρξης ισχύος του κανονισμού (ΕΚ) αριθ. 1033/98 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 του κανονισμού (ΕΚ) αριθ. 1916/95 της Επιτροπής (6), προστίθεται η παράγραφος 1α:

«1α. Κατά παρέκκλιση από το άρθρο 45 του κανονισμού (ΕΟΚ) αριθ. 3719/88 της Επιτροπής (*) και με την επιφύλαξη ότι καλύπτονται από το πιστοποιητικό καταγωγής που αναφέρεται στο άρθρο 5, οι ποσότητες που εισάγονται δυνάμει της θετικής ανοχής η οποία προβλέπεται στο άρθρο 8 παράγραφος 4 του εν λόγω κανονισμού θεωρείται ότι έχουν παραδοθεί στο πλαίσιο της ποσόστωσης που αναφέρεται στο άρθρο 1 παράγραφος 2.

(*) ΕΕ L 331 της 2. 12. 1988, σ. 1.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται στα πιστοποιητικά που ζητούνται από την έναρξη της ισχύος του κανονισμού (ΕΚ) αριθ. 1033/98.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Δεκεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 177 της 1. 7. 1981, σ. 4.

(2) ΕΕ L 159 της 3. 6. 1998, σ. 38.

(3) ΕΕ L 148 της 19. 5. 1998, σ. 4.

(4) ΕΕ L 331 της 2. 12. 1988, σ. 1.

(5) ΕΕ L 149 της 20. 5. 1998, σ. 11.

(6) ΕΕ L 184 της 3. 8. 1995, σ. 18.